Mann (19) drept av bjørn i dyrepark i Sverige
En 19 år gammel dyrepasser ble angrepet og drept av en brunbjørn i dyreparken i Orsa i Sverige fredag formiddag, skriver SVT Nyheter. Politiet fikk melding om hendelsen i 10.30-tiden fredag formiddag. Dyrepasseren fikk livreddende hjelp på stedet etter angrepet, men livet sto ikke til å redde. Han fikk alvorlige bittskader, har redningstjenesten sagt til Expressen. Tilhenger løsnet: Tre syklister skadet Bjørnen hadde blitt tatt ut av innhegningen fordi dyrepasseren skulle jobbe der inne for å forberede fôring. Mens dyrepasseren jobbet, klarte bjørnen å ta seg inn i innhegningen igjen – hvor den gikk til angrep.Politiet opplyser i en pressemelding at det ser ut til at bjørnen har klart å grave seg inn i innhegningen igjen. – At noen har blitt angrepet i parken er helt uakseptabelt. Vi er nødt til å granske hendelsen for å finne årsaken til ulykken, sier administrerende direktør i Grönklittsgruppen som driver Orsa, Anders Blomquist til Expressen. Administrerende direktør Blomquist sier til Aftonbladet at han er svært opprørt over det som har hendt, og bekrefter at bjørnen som angrep, er avlivet. Bjørnen var 1 år og 8 måneder gammel, ifølge sjefen for parken. – Min oppfatning er at vi har veldig god sikkerhet for de ansatte og besøkende og at vi tar veldig godt vare på dyrene, at det har generøse innhengninger, at vi har en bra virksomhet. men åpenbart er det noe som ikke har fungert, sier han.Dyreparken pleier å la besøkende være med inn i innhegningen mens ansatte steller for dyrene. En familie var med dyrepasseren inn da bjørnen gikk til angrep. Les også: Illsint bjørn angrep Per (55): Hørtes ut som den spiste chips Familien skal ha kommet uskadet fra angrepet. Familien består ifølge Aftonbladet av to voksne og to barn. De skal være av utenlandsk opprinnelse og var på ferie. – Vi gjør alt vi kan for å støtte og hjelpe dem, sier Blomquist til avisen. Politet skal ut over kvelden holde avhør av familien for å utrede hendelsesforløpet. England tidligere i år: Dyrepasser drept av tigerAnleggssjef i dyreparken, Sven Brunberg sier i en pressemelding fredag ettermiddag at det er en tung dag. – Det som har skjedd er svært trist og jeg har tenkt mye på min kollega og det som har skjedd, sier Brunberg. Ifølge NTB vurderer politiet å anmelde dyreparken for manglende sikkerhetsrutiner. Men Brunberg mener ikke at ulykken skyldes manglende sikkerhetsrutiner. – Dette skjedde inne i innhegningen, og har derfor ikke har noe med resten av sikkerheten i dyreparken å gjøre. Han sier på en pressekonferanse fredag at de ikke vet hva som gjorde at bjørnen gikk til angrep: – Det kan kanskje helt enkelt ha handlet om lek. Jeg har ingen anelse, sier han. Ifølge Brunberg skal familien som var inne med dyrepasseren ha klatret ut av innhengingen over gjerdet. Det er opprørt over hendelsen, men blir tatt hånd om, forteller direktøren til Aftonbladet. Sverige 2012: Dyrepasser drept av ulv - arbeidstilsynet krever tiltaleIfølge politiet befinner det seg mange turister i dyreparken, som blir stengt resten av fredagen. Vitner forteller til Dalarnas Tidning at de hørte to-tre skudd rundt 10.30. Dette skal være skuddene som tok livet av bjørnen. Den svenske avisen opplyser at det finnes 15 bjørner i dyreparken i Orsa, som er Europas største dyrepark. Ifølge deres Facebookside finnes det tre sorter bjørner i parken; Isbjørn, kodiakbjørn og brunbjørn. Man vet enda ikke hvordan bjørnen har klart å grave seg gjennom innhegningen. Rundt innhegningen var det et elektrisk gjerde og beskyttelse som skulle passe på at det ikke kunne gå an å grave seg gjennom. Anleggssjef Brunberg sier at de nå må gå over sine sikkerhetsrutiner og at de etter etterforskningen kan gi svar på hvorfor bjørnen gikk til angrep.Saken etterforskes som sikkerhetsbrudd med døden som følge. – Vi er i innledningen av etterforskningen og det kommer nok til å ta tid før vi får klarlagt hva som har hendt, sier Robin Simonsson, fra kommunikasjonsrådgiver fra påtalemyndigheten, til Aftonbladet. Etterforskningen pågår ut over fredags kveld. – Aktor har gitt direktiv til politiet for å utvide avsperringene i parken for å sikre tekniske bevis. Vi vil fortsette å avhøre folk i løpet av helgen. Det er ett flertall som skal avhøres omgående, både vitner og andre involverte.
En familie var med inn i innhegningen da en bjørn angrep en 19 år gammel dyrepasser. Han døde av skadene. – Åpenbart noe som ikke har fungert, sier direktør for dyreparken.